open-index/open-wikipedia-markdown huggingface dataset:
Κρίνος της θάλασσας

μικρογραφία|Κρίνοι της θάλασσας (''Pancratium maritimum''), Ποταμός Επανομής, Ν. Θεσσαλονίκης.
[μικρογραφία|Κάψες με μαύρους ανάλαφρους σπόρους (Παραλία  Αλυκές, Νήσος [Αμμουλιανή Χαλκιδικής|Αμμουλιανή, 2-10-2022)]]
Το είδος ***Pancratium maritimum*** (Παγκράτιο το παράλιο), κοινώς γνωστό ως **Κρίνος της θάλασσας** ή θαλάσσιος ασφόδελος, ανήκει στην οικογένεια Αμαρυλλιδοειδή (**Amaryllidaceae**) της τάξης των Asparagales. 

## Ετυμολογία
Η λέξη Pancratium ετυμολογείται από τις ελληνικές λέξεις παν και κρατύς = ισχυρός, δυνατός κρατερός [συγκριτικός κρατίων και υπερθετικός κράτιστος]

## Γεωγραφική Κατανομή
Πρόκειται για αυτοφυές είδος με ευρεία εξάπλωση στις αμμώδεις ακτές της Μεσογείου. Συναντάται σε παράκτιες περιοχές της **Ελλάδας** (Πελοπόννησο, Χαλκιδική, Κυκλάδες, Κρήτη, Κέρκυρα), της **Κύπρου**, καθώς και στην Τουρκία, το Ισραήλ, την Κορσική και τις Κανάριες Νήσους. 

## Οικολογία
Το είδος αποτελεί χαρακτηριστικό στοιχείο της αμμόφιλης βλάστησης. Παρά την ευρεία κατανομή του, οι πληθυσμοί του υφίστανται έντονη πίεση και μείωση λόγω της τουριστικής ανάπτυξης και της υποβάθμισης των παράκτιων βιοτόπων. Σε πολλές περιοχές θεωρείται απειλούμενο και χρήζει προστασίας.

## Περιγραφή
Είναι ένα πολυετές βολβώδες γεώφυτο, προσαρμοσμένο σε παραθαλάσσια οικοσυστήματα. Το ριζικό του σύστημα μπορεί να φτάσει σε βάθος έως και 1,5 μέτρο, εξασφαλίζοντας σταθερότητα και πρόσβαση σε υγρασία στις αμμώδεις ακτές. Η περίοδος ανθοφορίας εκτείνεται από τα μέσα Ιουλίου έως τον Οκτώβριο. Τα άνθη είναι λευκά, μεγάλου μεγέθους και εύοσμα. Το άρωμά τους γίνεται εντονότερο κατά τις νυχτερινές ώρες, προσελκύοντας συγκεκριμένους επικονιαστές, όπως η νυχτοπεταλούδα *Agrius convolvuli*. Κατά το φθινόπωρο, το φυτό παράγει καρπούς (κάψες) που περιέχουν πολυάριθμα μέλανα σπέρματα. Οι σπόροι αυτοί χαρακτηρίζονται από χαμηλή πυκνότητα και υφή που προσομοιάζει με ελαφρόπετρα ή άνθρακα, επιτρέποντάς τους να επιπλέουν στο θαλασσινό νερό και να διασπείρονται μέσω των ρευμάτων (υδροχωρία). 
----
Αρχείο:Κρίνος της θάλασσας, νεοφυές, Ζάκυνθος, Αύγουστος.jpg|Νεοφυές
Αρχείο:Κρίνος της θάλασσας, φυτό και περιβάλλον, Ζάκυνθος, Αύγουστος.jpg|Παλαιό φυτό & περιβάλλον
Αρχείο:Κρίνος της θάλασσας, άνθος, Ζάκυνθος, Αύγουστος.jpg|Άνθος
Αρχείο:Κρίνος της θάλασσας, γονιμοποιημένο, Ζάκυνθος, Αύγουστος.jpg|Καρπός
Αρχείο:Pancratium Maritinum, an geselligem Standort.JPG|Στις ακτές της Κρήτης
Αρχείο:Κρινάκια της Παναγιάς.jpg


## Παραπομπές


## Βιβλιογραφία
*Polunin, O., Flowers of Greece and the Balkans – a Field Guide,1987 , ISBN 0-19-281998-4

## Αναφορές στο διαδίκτυο
*Visit West Crete,  Safaris In Masai Mara, ''Pancratium maritimum'' - Sea daffodil
*Flowers of Chania,  ''Pancratium maritimum'' - Sea daffodil 
*Mediterranean Garden Society, ''Pancratium maritimum''

Κατηγορία:Μεσογειακή χλωρίδα
Κατηγορία:Αμαρυλλιδοειδή
Κατηγορία:Ελληνική χλωρίδα
Μίλαν Ρίστοβιτς

Ο **Μίλαν Ρίστοβιτς** (σερβ. Milan Ristović και κυριλλικά Милан Ристовић) Πρίστινα Κοσσυφοπεδίου 1953, είναι Σέρβος ιστορικός και πανεπιστημιακός καθηγητής. Αποφοίτησε  το 1980 από το Τμήμα Σύγχρονης Ιστορίας της Φιλοσοφικής Σχολής του Πανεπιστημίου του Βελιγραδίου. Το 1981 του απονεμήθηκε το μεταπτυχιακό του και το 1991 ολοκλήρωσε τις διδακτορικές του σπουδές στην ίδια σχολή. Το 1998 εξελέγη Αναπληρωτής Καθηγητής και το 2001, διορίστηκε ως τακτικός καθηγητής. Κύριο πεδίο της έρευνάς του είναι  η ιστορία του 20ου αιώνα κυρίως στην Νοτιοανατολική Ευρώπη. Συνεργάτης του Ινστιτούτου Μελετών Χερσονήσου του Αίμου (IMXA) παρουσίασε και ανέλυσε το 2005 μέσα από τα γιουκοσλαβικά αρχεία τις συνθήκες του Στρατοπέδου Μπούλκες που αργότερα εκδόθηκε και σχετικό βιβλίο. 

## Εργογραφία
Έχει εργαστεί από το 1994 ως αρχισυντάκτης του "Godišnjak za društvenu istoriju" (Ετήσια Κοινωνική Ιστορία εφημ.)  και είναι ο επικεφαλής της Εταιρείας Κοινωνικής Ιστορίας από το 1998, όπου συχνά αρθρογραφεί στην  οικεία επετηρίδα. Μεταξύ των συγγραμμάτων του συγκαταλέγεται: Η τουρκική επιτήρηση (Turska Osmatrack «Οι γιουγκοσλαβοτουρκικές σχέσεις κατά τα δεύτερο παγκόσμιο πόλεμο»).

## Παραπομπές


## Εξωτερικοί σύνδεσμοι
*Milan Ristović on shoa.de 
*Milan Ristović on Institute for Balkan Studies, Θεσσαλονίκη .

Κατηγορία:Σέρβοι ιστορικοί
Κατηγορία:Σέρβοι του Κοσσυφοπεδίου
Τζόναθαν Σοριάνο

Ο **Τζόναθαν Σοριάνο** είναι Ισπανός ποδοσφαιριστής, γεννημένος στις 24 Σεπτεμβρίου του 1985 στο Ελ Πόντ Ντε Βιλομάρα της Βαρκελώνης. Σήμερα αγωνίζεται στην αυστριακή Σάλτσμπουργκ ως επιθετικός.

Ο Σοριάνο ξεκίνησε την καριέρα του στην Εσπανιόλ το 2001, όπου αγωνίστηκε σε 112 παιχνίδια και σκόραρε 35 φορές. Το 2006 δόθηκε δανεικός στην Αλμερία, όπου συμμετείχε σε 17 αγώνες και έβαλε 7 γκολ. Το 2007 μετακινήθηκε με τη μορφή δανεισμού στην Πόλι Εχίδο όπου συμμετείχε σε 12 παιχνίδια και τρύπησε τα δίχτυα των τερμάτων των αντίπαλων τερματοφυλάκων 2 φορές. Το 2009 δόθηκε δανεικός στην Αλμπαθέτε όπου αγωνίστηκε σε 11 παιχνίδια και σκόραρε 1 φορά. Το 2009 μετακινήθηκε στην δεύτερη ομάδα της Μπαρτσελόνα, όπου μέσα σε 79 παιχνίδια σκόραρε 54 φορές. Το 2012 μετακινήθηκε στην Αούστρια Σάλτσμπουργκ, όπου συμμετείχε μέχρι τώρα σε 75 παιχνίδια και έβαλε 69 γκολ.

Το καλοκαίρι του 2013 έγινε αρχηγός της Σάλτσμπουργκ και την προηγούμενη σεζόν βραβεύτηκε ως πρώτος σκόρερ του Γιουρόπα Λιγκ. Με την Εσπανιόλ έχει κατακτήσει το Κόπα Ντελ Ρέι 2005-6 και ήταν φιναλίστ στο Γιουρόπα Λιγκ 2006-7, ενώ με την Σάλτσμπουργκ κατέκτησε 2 τίτλους:το πρωτάθλημα Αυστρίας τις σεζόν 2011-12 και 2013-14.

Από το 2003 αγωνίζεται στην εθνική ομάδα της Καταλονίας.

## Παραπομπές


Κατηγορία:Ισπανοί ποδοσφαιριστές
Κατηγορία:Ποδοσφαιριστές Πολιδεπορτίβο Εχίδο
Κατηγορία:Ποδοσφαιριστές Αλμπαθέτε Μπαλομπιέ
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΟΝ Αλμερία
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Καταλανοί ποδοσφαιριστές
Κατηγορία:Ξένοι ποδοσφαιριστές στην Αυστρία
Αθανασία Κρικέτου - Σάμαρη

Η **Αθανασία Κρικέτου - Σάμαρη** (1928 - 2020) γεννήθηκε στην Μανωλάδα Ηλείας. Γνωστότερη ως **Αγία Αθανασία του Αιγάλεω,** ήταν Ελληνίδα διευθύντρια γηροκομείου και κατά τους ισχυρισμούς της, οραματίστρια και προφήτισσα. 

Εκμεταλλεύτηκε από μικρή μια σπάνια δερματική νόσο από την οποία έπασχε (κνιδωτικός δερμογραφισμός) και ισχυρίσθηκε ότι η Παναγία επικοινωνούσε μαζί της μέσω μηνυμάτων που εμφανίζονταν στο σώμα της. Απέκτησε σταδιακά πλήθος πιστών, με τις εισφορές και δωρεές των οποίων δημιούργησε ένα γηροκομείο στη Μάνδρα Αττικής («Παναγία Φανερωμένη»). Για να δεχτεί οποιονδήποτε ηλικιωμένο ως τρόφιμο, του έπαιρνε τη σύνταξή του και άλλα περιουσιακά στοιχεία. Οι συνθήκες διαμονής και διαβίωσης στο ίδρυμα ήταν τραγικές και οι επιθεωρητές του Υπουργείου Κοινωνικών Υπηρεσιών κατήγγειλαν ότι «πότιζαν με υπνωτικά τους γέρους και τις γριές, που δεν μπορούσαν να κουνηθούν από τα κρεβάτια τους. Ήταν ακίνητοι και σκελετωμένοι και περίμεναν τον θάνατο».

Η κερδοφορία της επιχείρησής της επέτρεψε στην Αθανασία να αποκτήσει πολύ μεγάλη κινητή και ακίνητη περιουσία.

Από το 1967 είχε αφοριστεί από την Εκκλησία της Ελλάδος με απόφαση της Ιεράς Συνόδου και αποκαταστάθηκε το 1980. Αρκετές φορές πέρασε από δικαστήρια λόγω των κατηγοριών που της απαγγέλθηκαν, αλλά ουδέποτε καταδικάσθηκε. Συνήγορος υπεράσπισής της σε όλες τις δίκες ήταν ο ποινικολόγος Γιάννης Παπαδογιαννάκης, ο οποίος διατέλεσε γενικός γραμματέας του Υπουργείου Δικαιοσύνης επί κυβέρνησης Ανδρέα Παπανδρέου και γενικός γραμματέας της Ελληνικής Εταιρείας Ποινικού Δικαίου.

Παρ' όλα αυτά, η φήμη της υπέστη συντριπτικό πλήγμα την δεκαετία του 1980, όταν με σειρά εκπομπών οι «Ρεπόρτερς» (Γιάννης Δημαράς, Γιώργος Λιάνης και Κώστας Χαρδαβέλλας) κατάφεραν να την παγιδεύσουν και να καταδείξουν τις απάτες της. Από τα μέσα της δεκαετίας του 1990 υπέστη αλλεπάλληλα εγκεφαλικά επεισόδια, με συνέπεια να μείνει παράλυτη και να χάσει την ικανότητα ομιλίας.

## Παραπομπές


Κατηγορία:Φιλανθρωπία
Κατηγορία:Έλληνες επιχειρηματίες
Χρήστος Λεττονός

Ο **Χρήστος Λεττονός** (πραγματικό ονοματεπώνυμο: **Χρήστος Λυμπιτσούνης**) (Σταυρός Θεσσαλονίκης, 6 Ιανουαρίου 1949 - Μαρούσι Αττικής, 4 Ιουνίου 1994) ήταν Έλληνας τραγουδιστής, ηθοποιός, ποιητής, ζωγράφος, συνθέτης και παρουσιαστής παιδικών εκπομπών στην τηλεόραση.

## Βιογραφία
Γεννήθηκε στον Σταυρό Θεσσαλονίκης. Ξεκίνησε την καλλιτεχνική του δραστηριότητα από το θέατρο, συνεργαζόμενος με τους θιάσους των Αλέκου Αλεξανδράκη – Νόνικας Γαληνέα και Γιάννη Φέρτη – Ξένιας Καλογεροπούλου κ.ά., ενώ άρχισε την καλλιτεχνική του πορεία σε μπουάτ , και από το 1974 στράφηκε στη δισκογραφία. Συνεργάσθηκε με τους Δήμο Μούτση, Γιάννη Σπανό κ.ά. δημιουργούς, ενώ το 1975 παρουσίασε την πρώτη του δισκογραφική δουλειά με τον τίτλο *Γραφειοκρατία*. Συμμετείχε σε πολλές ομαδικές παραγωγές, ενώ ο ίδιος έβγαλε επίσης το δίσκο *Τα στρατιωτικά* (1982).

Στις 2 Ιουνίου του 1994 ενώ κοιμόταν, φιλοξενούμενος στο σπίτι του φίλου του, ζωγράφου Χαράλαμπου Σουραπά, στο Μαρκόπουλο Αττικής ξέσπασε στο οίκημα φωτιά και οι δυο άνδρες υπέστησαν καθολικά εγκαύματα. Ο τραγουδιστής υπέκυψε δυο μέρες αργότερα, στο νοσοκομείο «ΚΑΤ», στο Μαρούσι, όπου είχε μεταφερθεί.

## Πηγές
* «Το Χρονικό του 20ου Αιώνα 1994», έκδοση «ΔΟΜΙΚΗ», Ιανουάριος 1995, σελ. 89.
* Blog: christos-lettonos.blogspot.com

## Παραπομπές


Κατηγορία:Έλληνες τραγουδοποιοί
Κατηγορία:Έλληνες ηθοποιοί θεάτρου
Κατηγορία:Έλληνες παρουσιαστές
Βιγιαμπόνα

Η **Βιγιαμπόνα**, επίσημα: Βιγιαμπόνα - Αμάσα (Villabona-Amasa ) είναι ισπανική παραποτάμια κωμόπολη, στη Χώρα των Βάσκων, στην επαρχία Γκιπούθκοα της οποίας και αποτελεί έναν από τους 88 δήμους της.

## Γεωγραφία
Βρίσκεται στην κοιλάδα του ποταμού Όρια ο οποίος και την διασχίζει. Απέχει περίπου 20 χλμ. Ν-ΝΔ. από την πρωτεύουσα της επαρχίας Σαν Σεμπαστιάν. Καταλαμβάνει έκταση περίπου 18 τ.χλμ και ο πληθυσμός της αριθμεί τους 5.760 κατοίκους.

## Ιστορία
Η πόλη φέρεται με το όνομα αυτό από τον 15ο αιώνα στη θέση της παλαιότερης πόλης με το όνομα Αμάσα. Κατά τους ναπολεόντειους πολέμους η πόλη αυτή και η γύρω περιοχή της έγιναν πεδία στρατιωτικών επιχειρήσεων, ειδικότερα κατά τον Ιβηρικό πόλεμο όταν καταλήφθηκε από τον Ζαννό ντε Μονσέ, αλλά και αργότερα το 1813 κατά τον λεγόμενο από τους Ισπανούς πόλεμο ανεξαρτησίας.

## Αξιοθέατα
Σημαντικότερα αξιοθέατα της πόλης είναι: 
# το Δημαρχείο που ανοικοδομήθηκε το 19ο αιώνα μετά την καταστροφή που υπέστη από πυρκαγιά το 1812 που τότε αποτελούσε έδρα των γαλλικών στρατευμάτων. 
# και ο μητροπολιτικός ναός αφιερωμένος στην «Ιερά Καρδία του Ιησού Χριστού».
Σημαντικές επίσης είναι και οι εορταστικές εκδηλώσεις που πραγματοποιούνται στην εορτή του Αγίου Ιακώβου (25 Ιουλίου), του Αγίου Ισιδώρου (15 Μαΐου) και του Αγίου Μαρτίνου (11 Νοεμβρίου).

## Παραπομπές


Κατηγορία:Γκιπούθκοα
Κατηγορία:Πόλεις της Ισπανίας
Λα Ρόνσιερ

Η νήσος **Λα Ρόνσιερ** (ρωσικά: *Ла-Ронсьер*) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 478 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 431 μέτρων. Η νήσος Λα Ρόνσιερ βρίσκεται βόρεια της νήσου Γη του Βίλτσεκ και χωρίζεται από αυτή με ένα στενό θαλάσσιο πέρασμα μήκους 8 χιλιομέτρων. Το νησί πήρε το όνομα του από τον Λα Ρονσιέρ Λε Νουρί και διοικητικά ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Ραδιομέγαρο, Μπρίστολ

250px|right|thumb|Το Ραδιομέγαρο του BBC Δυτικά
Το **Ραδιομέγαρο** βρίσκεται στην οδό *Whiteladies Road* στο Μπρίστολ. Το πρώτο κτήριο βρίσκονταν στην ίδια οδό και αριθμό 21/23 και είχε χτιστεί το 1852. Το κτήριο περιείχε τέσσερα ραδιοφωνικά στούντιο. Επίσημα, εγκαινιάστηκε από τον Δήμαρχο του Μπρίστολ στις 18 Σεπτεμβρίου του 1934. Το BBC βρίσκεται στο ίδιο σημείο από τότε.

## Κύριες εγκαταστάσεις

Από όταν έγιναν τα εγκαίνια του πρώτου κτηρίου το BBC έχει επεκταθεί και σε άλλα κτήρια στην πόλη Μπρίστολ. Συγκεκριμένα έχει κτήρια στους αριθμούς 25, 27/29, 31/33, και 33A&B στην οδό Whiteladies Road. Επίσης και στους αριθμούς 1, 3, 5, 7/9, 11/13, 15/17 και 19 στην οδό Tyndall's Park Road. Στα κτήρια στεγάζεται το BBC Natural History Unit, το BBC Δυτικά και το BBC Radio Bristol.

Κατά τη διάρκεια των χρόνων στα κτήρια κατασκευάστηκαν ραδιοφωνικά, τηλεοπτικά στούντιο και ένα ραδιοφωνικό newsroom.

Το 1986, το κτήριο στην οδό 33A&B Whiteladies Road κατεδαφίστηκε. Στο σήμειο αυτό χτίστηκε ένα νέο κτήριο το οποίο περιέχει ένα εστιατόριο, μία βιβλιοθήκη και γραφεία για το BBC Δυτικά και το BBC Νότια. Επιπλέον, στο κτήριο υπάρχει και χώρος υποδοχής για το Ραδιομέγαρο.

## Άλλες εγκαταστάσεις στο Μπρίστολ

Κατά τη διάρκεια του Β' Παγκόσμιου Πόλεμου το BBC είχε στούντιο στα κτήρια Redland Park Hall, All Saints Hall, the Chapter House, Clifton Parish Hall, the Cooperative Hall και στην οδό College Road.

Πιο πρόσφατα το BBC είχε στούντιο στην οδό Whiteladies Road 15, στην εκκλησία της Αγίας Μαρίας στην οδό Belgrave Road και στο Christchurch Hall.

## Παραπομπές


Κατηγορία:British Broadcasting Corporation
Κατηγορία:BBC West
Κατηγορία:Κτίρια και κατασκευές στην Αγγλία
Škoda Felicia (1959)

Το **Škoda Felicia ** ήταν ένα μικρομεσαίο αυτοκίνητο τύπου καμπριολέ, που παρήχθη και διατέθηκε στην αγορά από την τότε τσεχοσλοβακική και σήμερα τσεχική Škoda Auto, μεταξύ του 1959 και του 1964. Κατά τη διάρκεια της παραγωγής του, κατασκευάστηκαν συνολικά 14.863 αντίτυπα.

## Κινητήρες και επιδόσεις
Κυκλοφόρησαν δύο εκδόσεις, *Felicia* και *Felicia Super*, οι οποίες είχαν τους παρακάτω κινητήρες βενζίνης, χαρακτηριστικά και επιδόσεις (μαζί με το 450, το προηγούμενο καμπριολέ, ως μέτρο σύγκρισης):

## Διάδοχοι
Το *Škoda Felicia* του 1959 κυκλοφόρησε το ίδιο έτος με το κλασικό Octavia, ως η καμπριολέ έκδοσή του. Ουσιαστικά αντικαταστάτης του δεν υπήρξε, ενώ ο διάδοχος του Octavia ήταν το Škoda 1000 MB του 1964 - 1969. Μέσα στο 1994 όμως, το όνομα *Felicia* επιλέχθηκε εκ νέου σε αυτοκίνητο της Škoda Auto, στο μικρομεσαίο Škoda Felicia του 1994 - 2001.

## Φωτοθήκη

Αρχείο:Škoda Felicia Lahti.JPG|Το Felicia με σκληρή οροφή (hard top).
Αρχείο:Skoda felicia 1962 interior.jpg|Το σαλόνι του Felicia.
Αρχείο:Paris - Retromobile 2012 - Skoda Felicia - 1959 - 002.jpg|Felicia στο Παρίσι, σε έκθεση ρετρό μοντέλων.
Αρχείο:Paris - Retromobile 2012 - Skoda Felicia - 1959 - 006.jpg|Το ταμπλό του Felicia.
Αρχείο:Saxony Classic Rallye 2010 - Skoda Felicia 1960 1 (aka).jpg|Ράλι κλασικών στη Σαξονία. 
Αρχείο:Škoda Felicia super.jpg|Felicia Super.


## Αναφορές


## Πηγές
* Michael Sedgwick and Mark Gillies, A-Z of Cars 1945 – 1970.
* Bernard Vermeylen, Voitures des pays de l'Est, Boulogne-Billancourt, ETAI, 2008, 239 p. (ISBN 9782726888087, OCLC 470767381).

## Εξωτερικοί σύνδεσμοι

* Škoda Auto Škoda website
* cck-brno.com Classic Car Króžek Brno

Felicia 1959
Κατηγορία:Μικρομεσαία αυτοκίνητα
Κατηγορία:Τσεχικά αυτοκίνητα
Τουρκικές προεδρικές εκλογές (2014)

Οι **πρώτες άμεσες προεδρικές εκλογές** στην Τουρκία διεξήχθησαν στις 10 Αυγούστου 2014. Για πρώτη φορά ο πρόεδρος εξελέγη από λαό και όχι από το κοινοβούλιο. Δικαίωμα ψήφου είχαν γύρω στα 53 εκατομμύρια Τούρκοι, ανάμεσά τους και 2,8 εκατ. πολίτες που ζουν στο εξωτερικό. Ο Ρετζέπ Ταγίπ Ερντογάν κέρδισε τη νίκη, με τις περισσότερες ψήφους και έγινε ο πρώτος εκλεγμένος από το λαό πρόεδρος και διάδοχος του Αμπντουλάχ Γκιουλ.

## Πλαίσιο
Οι προεδρικές εκλογές έγιναν με βάση τον Εκλογικό Νόμο που τέθηκε σε ισχύ στις 20 Ιανουαρίου 2012 και αποφασίστηκε να διεξαχθούν το 2014 αντί του 2012.  Με τον ίδιο νόμο αποφασίστηκε να μην μπορούν να είναι υποψήφιοι για δεύτερη θητεία  οι Κενάν Εβρέν, Σουλεϊμάν Ντεμιρέλ, Αχμέτ Νετζντέτ Σεζέρ  και Αμπντουλάχ Γκιουλ, ωστόσο το Συνταγματικό Δικαστήριο αποφάνθηκε ότι είναι αντισυνταγματικό το σχετικό σημείο του νόμου, επιτρέποντάς τους να διεκδικήσουν τη 2η θητεία. Επίσης, ο Πρωθυπουργός της Τουρκίας θα μπορεί να είναι υποψήφιος για το αξίωμα του Προέδρου χωρίς να είναι απαραίτητο να παραιτηθεί από τη θέση του.

Η προεκλογική εκστρατεία για τις προεδρικές εκλογές έγιναν με τον "αμερικανικό τρόπο", κατά τον οποίο οι υποψήφιοι θα μπορούσαν να αποδέχονται προσωπικές δωρεές για την εκστρατεία τους. Ωστόσο, ένα άτομο δεν μπορούσε να κάνει μία δωρεά αξίας άνω των 8.259 τουρκικών λιρών (γύρω στα 4.500 δολάρια) για τη χρηματοδότηση μίας προεκλογικής εκστρατείας.

## Πρώτα αποτελέσματα
Ο Ταγίπ Ερντογάν πέτυχε την 9η συνεχόμενη εκλογική του νίκη στις εκλογές αυτές, ενώ ο Τύπος έκανε λόγο για μια "ιστορική νίκη" ή μια "επανάσταση".

## Παραπομπές



προεδρικες 2014
Κατηγορία:Εκλογές του 2014
Πολ Μπαρόν

Ο **Πολ Μπαρόν** (Paul Baron) ήταν Γάλλος διεθνής ποδοσφαιριστής και μετέπειτα προπονητής, ο οποίος αγωνιζόταν στη θέση του μέσου. Γεννήθηκε στις 23 Μαΐου 1895 και απεβίωσε στις 5 Νοεμβρίου 1973, σε ηλικία 78 ετών.

## Ποδοσφαιρική καριέρα
Ως ποδοσφαιριστής αγωνίστηκε σε πέντε διαφορετικούς γαλλικούς συλλόγους μέχρι το 1932, όταν σε ηλικία 37 ετών αποσύρθηκε από την ενεργό δράση. Το 1923 πραγματοποίησε τη μοναδική του διεθνή συμμετοχή με τα χρώματα της Γαλλίας, σε ηλικία 28 ετών.

## Προπονητική καριέρα
Στη συνέχεια ακολούθησε καριέρα προπονητή και βρέθηκε στους πάγκους τριών γαλλικών συλλόγων (στους δύο εκ των οποίων πραγματοποίησε και δεύτερη θητεία), καθώς και δύο εθνικών ομάδων, της Αϊτής (1953-1954) και της Ελλάδας (1959-1960). Συνολικά η καριέρα του ως προπονητής είχε διάρκεια 27 χρόνων (1933-1960).

## Πηγές
* Το προφίλ του Πολ Μπαρόν στο footballdatabase.eu

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Προπονητές ποδοσφαίρου Εθνικής Ελλάδας
Κατηγορία:Μέσοι ποδοσφαιριστές
Εκλογές στην Τουρκία

Οι **εκλογές στην Τουρκία** διεξάγονται σε έξι επίπεδα: 

# Προεδρικές εκλογές (εθνικές) 
# Βουλευτικές εκλογές (εθνικές)
# Δημαρχιακές (τοπικές)
# Δημαρχιακές Περιφερειών (τοπικές) 
# Μέλη επαρχιακών ή δημοτικών συμβουλίων (τοπικά) 
# Μουχτάρ, για Κοινότητες ή Επικεφαλής μικρών χωριών (τοπικές)

Η Βουλή  έχει 600 μέλη, τα οποία εκλέγονται για πενταετή θητεία με σύστημα που βασίζεται σε κλειστή λίστα αναλογικής εκπροσώπησης σύμφωνα με τη μέθοδο D'Hondt. Τα πολιτικά κόμματα υπόκεινται στο εκλογικό όριο του 7%. Τα μικρότερα κόμματα μπορούν να αποφύγουν το εκλογικό όριο σχηματίζοντας συνασπισμούς με μεγαλύτερα κόμματα, αρκεί οι συνολικές ψήφοι του εκλογικού συνασπισμού να ξεπεράσουν το 7%. Οι ανεξάρτητοι υποψήφιοι δεν υπόκεινται σε εκλογικό όριο.

## Κατάλογος προεδρικών εκλογών

### Προεδρικές εκλογές 2023

### Προεδρικές εκλογές 2014

Προεδρικές εκλογές διεξήχθησαν στις 10 Αυγούστου 2014. Ο Ρετζέπ Ταγίπ Ερντογάν κέρδισε απευθείας, αν και οριακά, από τον πρώτο γύρο, συγκεντρώνοντας ποσοστό 51,7%. Για πρώτη φορά ο πρόεδρος εξελέγη από λαό και όχι από το κοινοβούλιο. Δικαίωμα ψήφου είχαν γύρω στα 53 εκατομμύρια Τούρκοι, ανάμεσά τους και 2,8 εκατ. πολίτες που ζουν στο εξωτερικό.

### Προεδρικές εκλογές 2018

Ο Ρετζέπ Ταγίπ Ερντογάν κέρδισε από τον πρώτο γύρο με 52,6%.

## Βουλευτικές εκλογές

### 2018

### 2015
Το 2015 διεξήχθησαν δυο εκλογικές αναμετρήσεις:

:Οι Τουρκικές βουλευτικές εκλογές Ιουνίου 2015 και 
:οι Τουρκικές βουλευτικές εκλογές Νοεμβρίου 2015

### 2007

Στις βουλευτικές εκλογές του 2007, οι οποίες διεξήχθησαν πρόωρα στις 22 Ιουλίου, επανεξελέγη η κυβέρνηση του Κόμματος Δικαιοσύνης και Ανάπτυξης. 

### 2011

Οι εκλογές του 2011 διενεργήθηκαν στις 12 Ιουνίου και οδήγησαν σε μια νέα νίκη (με αυτοδυναμία) για το Κόμμα Δικαιοσύνης και Ανάπτυξης του Ρετζέπ Ταγίπ Ερντογάν.

### 2007

## Δημοψηφίσματα
### 2010
Στις 12 Σεπτεμβρίου 2010 διεξήχθη δημοψήφισμα για τροποποίηση του Συντάγματος. Σύμφωνα με τα αποτελέσματα, οι πολίτες υπερψήφισαν τις τροποποιήσεις, σε ποσοστό 57,88% έναντι 42,12% που τις καταψήφισαν. Η συμμετοχή έφτασε το 73,71%. Οι αλλαγές στοχεύουν να πληρούν τα κριτήρια που έχει θέσει η ΕΕ για ένταξη της χώρας στην ένωση.

### 2017

Στο πιο πρόσφατο δημοψήφισμα στις 16 Απριλίου 2017 οι ψηφοφόροι ενέκριναν οριακά 18 τροποποιήσεις του συντάγματος και το πολίτευμα της χώρας από προεδρευόμενη κοινοβουλευτική δημοκρατία μετετράπη σε προεδρική δημοκρατία.  Το 51,4% των ψηφισάντων ενέκριναν, ενώ "όχι" ψήφισε το 48,59% των πολιτών.

## Παραπομπές


## Εξωτερικοί σύνδεσμοι
*Εκλογικό αρχείο του Adam Carr
Δισκογραφία της Έλενας Παπαρίζου

Η Ελληνίδα τραγουδίστρια και στιχουργός Έλενα Παπαρίζου, έχοντας σόλο καριέρα απο το 2003, έχει κυκλοφορήσει συνολικά 10 studio albums, 5 επανακυκλοφορήσεις, 3 compliations, 8&nbsp;cd singles, 4 dvd, και 54 singles.

## Albums
### Στούντιο άλμπουμ

### Compilation Albums

## Singles

## DVD

## Παραπομπές


Κατηγορία:Δισκογραφία ανά καλλιτέχνη
Ιμπραχίμ Αφελάι

Ο **Ιμπραχίμ Αφελάι** είναι Ολλανδός πρώην επαγγελματίας ποδοσφαιριστής, ο οποίος αγωνιζόταν ως επιθετικός μέσος ή πλάγιος μέσος.

## Σταδιοδρομία σε συλλόγους
Έχει αγωνιστεί στις ομάδες, ΠΣΦ Αϊντχόφεν, Μπαρτσελόνα, ΦΚ Σάλκε 04 και Ολυμπιακό.

## Διεθνής σταδιοδρομία
Με την Εθνική Ολλανδίας συμμετείχε στο Παγκόσμιο Κύπελλο Ποδοσφαίρου 2010, κατακτώντας τη δεύτερη θέση.

## Παραπομπές


## Πηγές
* Το προφίλ του Ιμπραΐμ Αφελάι
* Ανακοινώθηκε από τον Ολυμπιακό ο Αφελάι 
* Ο αέρινος Ίμπι! 
* Έρχεται ο Αφελάι σε αναζήτηση μιας δεύτερης ευκαιρίας

## Εξωτερικοί σύνδεσμοι

* Προφίλ στον ιστότοπο BDFutbol
* 
* 
* 

Κατηγορία:Ολλανδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Ελλάδα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ολλανδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ολλανδοί μαροκινής καταγωγής
Ουρουμέα

Ο **Ουρουμέα**, ή **Ρίο Ουρουμέα**. είναι ποταμός της Ισπανίας, στη Χώρα των Βάσκων και συγκεκριμένα των επαρχιών Ναβάρρας και Γκιπούθκοα. Είναι ο ποταμός που διασχίζει την πρωτεύουσα της επαρχίας Γκιπούθκοα, το Σαν Σεμπαστιάν.

Ο Ουρουμέα πηγάζει σε υψόμετρο περίπου 1140 μ. στο ανατολικό τμήμα των Κανταβρικών ορέων στη περιοχή της Ναβάρρας όπου με κατεύθυνση από Ν. προς Β. και ελικοειδή ρου, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο. Έχει συνολικό μήκος 60 χλμ., με το μισό του μήκους του στην επαρχία της Ναβάρας και με μέσο όγκο εκβολής 13,65 κ.μ. ανά δευτερόλεπτο. Η λεκάνη απορροής του είναι περίπου 280 τ.χλμ. 
Στις όχθες του Ουρουμέα έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος ιδιαίτερα σε σολομούς, πέστροφες, και χέλια κυρίως στις εκβολές.

## Πηγές

* Εγκυκλοπαίδεια Πάπυρος Λαρούς Μπριτάννικα τ.18ος, σελ.62.

Κατηγορία:Ποταμοί της Χώρας των Βάσκων
Κατηγορία:Ποταμοί της Ναβάρρας
Αραβοσιτέλαιο

Το **αραβοσιτέλαιο** ή **καλαμποκέλαιο** είναι φυτικό έλαιο που εξάγεται από τους κόκκους του καλαμποκιού (αραβοσίτου). Η κυριότερη χρήση του είναι στη μαγειρική, όπου η υψηλή σχετικώς θερμοκρασία στην οποία εκλύει ατμούς το καθιστά ιδιαίτερα χρήσιμο για τηγάνισμα. Είναι επίσης συστατικό σε ορισμένες μαργαρίνες. Γενικώς το αραβοσιτέλαιο είναι φθηνότερο από το ελαιόλαδο και τα περισσότερα άλλα φυτικά έλαια. Το καλαμπόκι έχει περιεκτικότητα 2,8% κατά βάρος σε αραβοσιτέλαιο. Η γεωπονία έχει αναπτύξει ειδικές ποικιλίες καλαμποκιού με υψηλές περιεκτικότητες σε έλαιο, οι οποίες ωστόσο τείνουν να έχουν μικρότερες στρεμματικές αποδόσεις με αποτέλεσμα να μη γίνονται αποδεκτές από όλους τους καλλιεργητές.

Το αραβοσιτέλαιο χρησιμοποιείται επίσης για την παραγωγή βιοντίζελ, σαπουνιού, δερματικών αλοιφών, ελαιοχρωμάτων, αντισκωριακού για μεταλλικές επιφάνειες, μελανιών, υφασμάτων, νιτρογλυκερίνης και εντομοκτόνων. Σε κάποιες περιπτώσεις χρησιμεύει ως φορέας μορίων φαρμακευτικών ουσιών σε φαρμακευτικά σκευάσματα.

## Παραγωγή
Σχεδόν όλο το αραβοσιτέλαιο παράγεται με σύνθλιψη κόκκων καλαμποκιού και στη συνέχεια με διάλυση σε εξάνιο ή 2-μεθυλοπεντάνιο (ισοεξάνιο). Κατόπιν ο διαλύτης διαχωρίζεται από το αραβοσιτέλαιο με εξάτμιση, ανακτάται και επαναχρησιμοποιείται. Μετά τις παραπάνω διαδικασίες, το αραβοσιτέλαιο καθαρίζεται με διήθηση και κατεργασία με αλκάλια, τα οποία κατακρατούν τα φωσφολιπίδια. Η κατεργασία με αλκάλια εξουδετερώνει επίσης τα ελεύθερα λιπαρά οξέα και αποχρωματίζει το προϊόν. Τα τελευταία βήματα πριν τη συσκευασία του αραβοσιτέλαιου είναι η αφαίρεση των κηρών (*winterization*) και η εξουδετέρωση των οσμών με απόσταξη ατμού σε θερμοκρασίες 232 ως 260 °C σε κενό αέρα.

## Χημική σύσταση και συγκρίσεις
* Από τα κορεσμένα λιπαρά οξέα του αραβοσιτέλαιου το 80% είναι παλμιτικό οξύ (αριθμός λιπιδίων C16:0), το 14% στεατικό οξύ (C18:0) και το 3% αραχιδικό οξύ (C20:0).
* Πάνω από το 99% των μονοακόρεστων λιπαρών οξέων είναι ολεϊκό οξύ (C18:1 c).
* Το 98% των πολυακόρεστων λιπαρών οξέων είναι λινολεϊκό οξύ ω-6 (C18:2 n-6 c,c) και το υπόλοιπο 2% είναι α-λινολενικό οξύ ω-3 (C18:3 n-3 c,c,c).

## Αραβοσιτέλαιο και υγεία
Υπάρχουν ιατρικές έρευνες που υποδεικνύουν ότι υπερβολικά επίπεδα λιπαρών οξέων ω-6 σε σχέση με λιπαρά οξέα ω-3 ίσως αυξάνουν την πιθανότητα για εκδήλωση ορισμένων ασθενειών, καθώς και καταθλίψεως. Η σύγχρονη δυτική διατροφή έχει συνήθως λόγους ω-6 προς ω-3 μεγαλύτερους του 10 προς 1, και σε κάποιες περιπτώσεις μέχρι και 30:1, εν μέρει εξαιτίας ακριβώς του αραβοσιτέλαιου, το οποίο έχει λόγο ω-6 προς ω-3 ίσο με 49:1. Ο βέλτιστος λόγος θεωρείται ότι είναι 4 προς 1 ή και λιγότερο

Πολύ υψηλές προσλήψεις λιπαρών οξέων ω-6 πιθανώς αυξάνουν την πιθανότητα αναπτύξεως καρκίνου του μαστού για γυναίκες μετά την εμμηνόπαυση. Παρόμοιες ενδείξεις υπάρχουν και για τον καρκίνο του προστάτη. Μία άλλη ανάλυση πρότεινε μία αντίστροφη συσχέτιση ανάμεσα στη συνολική πρόσληψη πολυακόρεστων λιπαρών και την πιθανότητα καρκίνου του μαστού.

## Παραπομπές


## Πηγές
* 

## Εξωτερικοί σύνδεσμοι

* Ινστιτούτο Εδώδιμων Ελαίων
* Η Σελίδα του Αραβοσίτου

Κατηγορία:Φυτικά έλαια
Κατηγορία:Μαγειρικά έλαια
Γουίλιαμ Γκεντ

Ο **Γουίλιαμ Γκεντ** (*William Ged*, 1699 &ndash; 19 Οκτωβρίου 1749) ήταν Σκωτσέζος χρυσοχόος και τυπογράφος, ο οποίος εφεύρε την τυπογραφική στερεοτυπική πλάκα και τη στερεοτυπία.

Ο Γκεντ εργαζόταν ως χρυσοχόος στο Εδιμβούργο, όπου γεννήθηκε. Το 1729 προσπάθησε να προωθήσει τη νέα του τυπογραφική μέθοδο, στην οποία εργαζόταν από το 1725, αλλά η εφεύρεσή του αποδοκιμάσθηκε στο Εδιμβούργο. Μεταναστεύοντας στο Λονδίνο, συνεταιρίστηκε με έναν επενδυτή, αλλά απογοητεύθηκε από τους εργάτες του και τον ίδιο και επέστρεψε τελικώς στη γενέτειρά του, παρότι είχε επιτύχει να διορισθεί τυπογράφος στο Πανεπιστήμιο του Κέμπριτζ, το 1731, με τη συμφωνία να χρησιμοποιήσει την εφεύρεσή του στην εκτύπωση των πανεπιστημιακών εκδόσεων. Μία έκδοση του Σαλλουστίου και δύο προσευχητάρια εκτυπώθηκαν από τον ίδιο στα πλαίσια αυτής της συμφωνίας.

## Παραπομπές


## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 9 (1972), σελ. 755

Κατηγορία:Βρετανοί εφευρέτες
Κατηγορία:Σκωτσέζοι
Όρια ποταμός

Ο **ποταμός Όρια** () είναι ποταμός της Ισπανίας, στη Χώρα των Βάσκων και ο κύριος της επαρχίας Γκιπούθκοα.

Ο Όρια πηγάζει σε υψόμετρο 1200 μ. στο ανατολικό τμήμα των Κανταβρικών ορέων κοντά στην πόλη Θεγάμα με κατεύθυνση από Ν. προς Β. και ελικοειδή ρου και, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο. Έχει συνολικό μήκος 75 χλμ. με μέσο όγκο εκβολής 25,5 κ.μ. ανά δευτερόλεπτο. και λεκάνη απορροής περίπου 882,5 τ. χλμ. 
Στις όχθες του Όρια έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος ιδιαίτερα σε πέστροφες, κυπρίνους και χέλια κυρίως στις εκβολές. 

Σημαντικότεροι παραπόταμοι του Όρια είναι ο Λεϊτσάραν και ο Αράσες.

## Πηγές
* Εγκυκλοπαίδεια Πάπυρος Λαρούς Μπριτάννικα τ.18ος, σελ.62

Κατηγορία:Ποταμοί της Χώρας των Βάσκων
BBC Pacific Quay

Το **BBC Pacific Quay** είναι η έδρα του BBC Σκωτία και εκεί έχει τα τηλεοπτικά και τα ραδιοφωνικά στούντιό του. Το κτήριο βρίσκεται στη Γλασκώβη. Εγκαινιάστηκε από τον τότε Πρωθυπουργό Γκόρντον Μπράουν τον Αύγουστο του 2007.

Τα στούντιο βρίσκονται δίπλα στο Επιστημονικό Κέντρο της Γλασκώβης και δίπλα από τα στούντιο του STV. Το νέο κτήριο έχει τα πιο καινούργια συστήματα για ψηφιακή μετάδοση και έχει το πρώτο τηλεοπτικό στούντιο του BBC, το οποίο είναι εξοπλισμένο με HD συστήματα.

Επιπλέον, το κτήριο περιέχει και 6 ραδιοφωνικά στούντιο, τα οποία χρησιμοποιούνται κυριώς από τους σταθμούς BBC Radio Scotland και BBC Radio nan Gàidheal.

## Κτήριο

Το κτήριο κόστισε 72 εκατ. λίρες Αγγλίας και σχεδιάστηκε από τον αρχιτέκτονα  David Chipperfield. Έχει τα μεγαλύτερα τηλεοπτικά στούντιο στην Σκωτία και έχει μία περιοχή 782 m2 με νέα αναδιπλόμενα καθίσματα χωρητικότητας 320 ατόμων για το ακροατήριο, αν το στούντιο μπορεί να χωρέσει το πολύ 338 άτομα.

## Προγράμματα

## Παραπομπές


Κατηγορία:British Broadcasting Corporation
Κατηγορία:BBC Scotland
Κατηγορία:Κτίρια και κατασκευές στη Σκωτία
Άλβαρο Μοράτα

Ο **Άλβαρο Μοράτα Μπόρχα Μαρτίν** (ισπανικά: *Álvaro Borja Morata Martín*, [ισπανική προφορά:  *[[ΔΦΑ|<nowiki/>'alβaɾo mo'ɾata]]*], 23 Οκτωβρίου 1992) είναι Ισπανός ποδοσφαιριστής, ο οποίος αγωνίζεται στην Κόμο, ως δανεικός από την Μίλαν.

## Καριέρα
Ξεκίνησε την καριέρα του το 2010 στη Ρεάλ Μαδρίτης, όπου συμμετείχε σε 120 παιχνίδια και σκόραρε 55 φορές. Το καλοκαίρι του 2014 πήρε μεταγραφή στη Γιουβέντους έναντι 20 εκατομμυρίων ευρώ και υπέγραψε πενταετές συμβόλαιο. Με τη Ρεάλ Μαδρίτης έχει κατακτήσει 5 τίτλους: το Τσάμπιονς Λιγκ 2013–14, την Πριμέρα Ντιβιζιόν 2011–12, το Κόπα Ντελ Ρέι τις σεζόν 2010–11 και 2013–14 και το Σούπερ Καπ Ισπανίας. Με την Εθνική Ισπανίας το Ευρωπαϊκό Κύπελλο της UEFA άνω των 21 ετών (2013), άνω των 19 (2011) και πήρε την τρίτη θέση στο άνω των 17 (2009). 

Έχει κατακτήσει τρεις ατομικούς τίτλους: το Χρυσό Παπούτσι του Ευρωπαϊκού Κυπέλλου άνω των 19 και των 21 ετών και έχει μπει στη χρυσή εντεκάδα του άνω των 21 ετών. Σημαντική επίσης στιγμή στην καριέρα του Άλβαρο, ήταν το γκολ και γενικότερα η καλή του εμφάνιση απέναντι στην Μπαρτσελονα στον τελικό του Τσάμπιονς Λιγκ το 2015.

## Προσωπική ζωή
Οι γονείς του ονομάζονται Σουζάνα Μαρτίν και Αλφόνσο Μοράτα.

Στις 10 Δεκεμβρίου 2016 αρραβωνιάστηκε τη σύντροφο του και μοντέλο, Αλίτσε Καμπέλο και στις 17 Ιουνίου 2017 παντρεύτηκαν στη Βενετία. Στις 29 Ιουλίου 2018 γεννήθηκαν οι δίδυμοι γιοί τους, Αλεσάντρο και Λεονάρντο, ενώ ο Άλβαρο άλλαξε το νούμερο φανέλας του στην Τσέλσι από 9 σε 29 προς τιμήν τους. Στις 29 Σεπτεμβρίου 2020, γεννήθηκε ο τρίτος γιος του ζευγαριού, Εδοάρδο. 

## Στατιστικά καριέρας

## Παραπομπές


## Εξωτερικοί σύνδεσμοι

*
*
*

Κατηγορία:Επιθετικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές ΑΚ Μίλαν
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Παίκτες νικητές Πρωταθλήματος Εθνών ΟΥΕΦΑ
Κάστρο του Βερατίου

Το **Κάστρο Βερατίου** (*[[αλβανικά]] : Kalaja e Beratit*) είναι βυζαντινό κάστρο στην πόλη Βεράτι της Αλβανίας. Χρονολογείται κυρίως από τον 13ο αιώνα και περιέχει πολλές βυζαντινές εκκλησίες και οθωμανικά τζαμιά. Είναι χτισμένο πάνω σε ένα βραχώδη λόφο, στην αριστερή όχθη του ποταμού Οσούμ και είναι προσβάσιμο μόνο από το νότο.

## Ιστορία
Χτίστηκε τον πέμπτο αιώνα από τον βυζαντινό αυτοκράτορα Θεοδοσίο Β΄, και ξαναχτίστηκε κατά τη διάρκεια του 6ου αιώνα από τον αυτοκράτορα Ιουστινιανό και πάλι στο 13ο αιώνα από τον Δεσπότη της Ηπείρου Μιχαήλ Α΄Κομνηνό Δούκα ξάδελφος του βυζαντινού αυτοκράτορα. Το κάστρο ήταν υπό την κυριαρχία του Ιωάννη Κομνηνού Ασέν στα μέσα του 14ου αιώνα, η κύρια είσοδος στη βόρεια πλευρά υπερασπίζεται από οχυρωμένη αυλή, υπάρχουν τρεις μικρότερες εισόδου.

Τα κτίρια στο εσωτερικό του φρουρίου χτίστηκαν κατά τη διάρκεια του 13ου αιώνα και λόγω της χαρακτηριστικής αρχιτεκτονικής τους σώζονται ως πολιτιστικά μνημεία. Ο πληθυσμός του φρουρίου ήταν χριστιανικός και είχε περίπου 20 εκκλησίες και μόνο ένα τζαμί, για τη χρήση της Τουρκικής φρουράς εκ των οποίων σώζεται μόνο μερικά ερείπια και η βάση του μιναρέ. Οι εκκλησίες του κάστρου καταστράφηκαν από χρόνια και μόνο μερικές έχουν απομείνει.

Το Κάστρο απεικονίζεται στο Αλβανικό νόμισμα των 10 λεκ που εκδόθηκε το 1996 και το 2000. 

## Παραπομπές



Κατηγορία:Βυζαντινά κάστρα
Κατηγορία:Κάστρα στην Αλβανία
Κάστρο του Ντριστ

Το **Κάστρο του Ντριστ** (*[[αλβανικά]] : Kalaja e Drisht*) είναι βυζαντινό κάστρο στην Αλβανία κοντά στο χωριό Ντρισχτ.

Τα πρώτα ίχνη της οχύρωσης χρονολογούνται στην ύστερη Νεολιθική εποχή. Τον 9ο αιώνα, ήταν μέρος του πριγκιπάτου Ζέτα.

Μέρος του κάστρου χτίστηκε τον 13ο αιώνα κατά τη διάρκεια της βυζαντινής κυριαρχίας. Τα σημερινά τείχη και πύργοι χρονολογούνται στο 1396-1478 κατά την εποχή της Ενετοκρατίας. Κατά τον 14ο αιώνα, το κάστρο έγινε ανεξάρτητο από τη Σκόδρα. Στο 1442 το κάστρο καταλήφθηκε από τον σέρβο Δεσπότη Τζούρατζ Μπράνκοβιτς από τις βενετικές δυνάμεις. Τελικά έπεσε στα χέρια των Οθωμανών κατά μαζική πολιορκία της Σκόδρας το 1478.

Υπάρχουν λείψανα 11 σπίτια μέσα στα τείχη του κάστρου.

## Παραπομπές


## Περαιτέρω ανάγνωση
* 

Κατηγορία:Βυζαντινά κάστρα
Κατηγορία:Κάστρα στην Αλβανία
Κατηγορία:Πριγκιπάτο της Ζέτα
Κατηγορία:Δεσποτάτο της Σερβίας
Κάστρο της Κανίνε

Το **Κάστρο της Κανίνε** () είναι βυζαντινό κάστρο στην Αλβανία κοντά στο χωριό Κανίνες που καλύπτει μια έκταση 3.625 εκταρίων. Bρίσκεται 6 χλμ από την Αυλώνα και υψώνεται από την πλευρά του όρους Σούσιτσα, περίπου 380 μέτρα πάνω από την επιφάνεια της θάλασσας. Χτίστηκε στη θέση αρχαίου οικισμού κατά τον 3ο αιώνα π.Χ. από τους Ρωμαίους, τον 4ο αιώνα π.Χ. επεκτάθηκε και μετατράπηκε σε φρούριο της πόλης. Αιώνες μετά, τον 6ο αιώνα μ.Χ. ανοικοδομήθηκε από τον Ιουστινιανό Α΄, ενώ τον 14ο αιώνα μ.Χ. αποτέλεσε το κέντρο του Πριγκιπάτου του Αυλώνα.

## Παραπομπές


## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Ρωμαϊκά κάστρα
Κατηγορία:Κάστρα στην Αλβανία
Ακούγοντας τη σιωπή (ταινία)

Το **Ακούγοντας τη σιωπή** (Ρωσικά: Слушая тишину) είναι ρωσική ταινία του 2006, (που κυκλοφόρησε το 2007), στο είδος μελόδραμα.  Πρωταγωνιστούν οι Ντμίτρι Μαριάνοφ και Αλίνα Σεργκέεβα.

## Πλοκή
 
Μια νεαρή γυναίκα η Νάστια, φτάνει στη Μόσχα για σπουδές στο Ωδείο και σκέφτεται ότι η αδελφή της, Άλια θα την βοηθήσει να βρει ένα μέρος να μείνει. Η αδελφή της, όμως, μπορεί να της προσφέρει μόνο τη στέγη του νοσοκομείου, όπου ο γιος της είναι σε αναμονή για μεταμόσχευση νεφρού. Εν τω μεταξύ, η μόνη πηγή χρημάτων για αυτούς είναι μια πλούσια οικογένεια, πιο συγκεκριμένα ο Ντμίτρι, ο οποίος είναι ένας πλούσιος επιχειρηματίας, για τον οποίους έχει εργαστεί η Άλια ως καθαρίστρια. Στη συνέχεια έρχεται ένα ειδύλλιο μεταξύ της Νάστια και του Ντμίτρι.

## Διανομή ρόλων
*Ντμίτρι Μαριάνοφ - Ντμίτρι
*Αλίνα Σεργκέεβα - Νάστια
*Μαρία Ζβονάριοβα - Άλια
*Σεργκέι Γιούκσεβιτς - Ίγκορ
*Ία Σάββινα - Αλτάγεβα
*Βίκτωρ Ράκοφ - Ρόμπερτ
*Γελένα Τσάγκινα - Ινέσα Αρνόλντοβα
*Αλεξάντρ Λίρτσικοφ -

## Εξωτερικοί σύνδεσμοι
* http://www.kinopoisk.ru/film/280546/
* 

Κατηγορία:Ρωσικές ταινίες
Κατηγορία:Ταινίες του 2006
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ταινίες τοποθετημένες στη Ρωσία
Μένητες Άνδρου

Οι **Μένητες** είναι χωριό της νήσου Άνδρου, στις Κυκλάδες. 

## Γενικά στοιχεία
Οι Μένητες βρίσκονται περίπου στο κέντρο του νησιού, στα ανατολικά, στην πλευρά του όρους Πέταλο σε υψόμετρο 280 μέτρα. Ο θρύλος λέει ότι η ονομασία τους προέρχεται από τις Μαινάδες, λόγω των πολλών τρεχούμενων νερών, που δικαιολογούν την  ύπαρξη ιερού του Διόνυσου. Το χωριό είναι γνωστό για τις  πηγές του οι οποίες βρίσκονται κάτω από το ιερό της Παναγίας της Κουμούλου. Η τοπική παράδοση λέει ότι η εκκλησία είναι κτισμένη στη θέση αρχαίου ναού του νησιού.

Αναφέρεται επίσημα, μετά την Τουρκοκρατία, το 1835 να προσαρτάται στον Δήμο Άνδρου και διοικητικά ανήκει στην Κοινότητα Μεσαριάς  Άνδρου.  Σύμφωνα με την απογραφή 2021 έχει πληθυσμό 178 κατοίκων. Το χωριό διαθέτει κυκλική διαδρομή πεζοπορίας και από το χωριό διέρχονται πολλά αρχαία μονοπάτια.

## Εξωτερικοί σύνδεσμοι

* Πηγές Μενήτων από τον ιστότοπο https://www.androssecrets.com/.
* Η πεζοπορική (κυκλική) διαδρομή Μένητες από τον ιστότοπο https://www.androsroutes.gr/.

## Φωτογραφίες

## Παραπομπές


Κατηγορία:Χωριά της περιφερειακής ενότητας Άνδρου
Κάστρο της Πετρέλας

Το **Κάστρο της Πετρέλας** () είναι βυζαντινό κάστρο στην Αλβανία κοντά στο χωριό Πετρέλα (Petrelë). Η ιστορία του χρονολογείται από τον 6ο αιώνα όταν και χτίστηκε από τον Ιουστινιανό. Είναι ένα από τα τουριστικά σημεία κοντά στα Τίρανα που προσελκύει μεγάλο αριθμό επισκεπτών. Στο εσωτερικό του σήμερα λειτουργεί εστιατόριο.

Είναι σκαρφαλωμένο πάνω σε ένα βραχώδη λόφο, πάνω από το χωριό με το ίδιο όνομα. Έχει τριγωνικό σχήμα με δύο πύργους. Παρά το γεγονός ότι κτίστηκε για πρώτη φορά στην αρχαιότητα, το σημερινό κτίσμα χρονολογείται από τον 15ο αιώνα. Το Κάστρο ήταν μέρος της άμυνας του κάστρου της Κρούγιας. Κατά τη διάρκεια του αγώνα του Σκεντέρμπεη εναντίον των Οθωμανών, το Κάστρο χρησιμοποιήθηκε από την αδελφή του Μαμίτσα.

## Πηγές
* Αlbania-shqiperia Castles and Forts

Κατηγορία:Βυζαντινά κάστρα
Κατηγορία:Κάστρα στην Αλβανία
Ετερόπτερα

Τα **Ετερόπτερα** είναι ομάδα χερσαίων και υδρόβιων εντόμων που ανήκουν στην τάξη των Ημίπτερων. Περιλαμβάνει περίπου 70 οικογένειες και 40.000 είδη που είναι διαδεδομένα σε όλο τον κόσμο. Βασικό τους χαρακτηριστικό είναι η υφή των μπροστινών φτερών. Το μισό τους τμήμα είναι σκληρό και δερματώδες (ημιέλυτρα) και το υπόλοιπο μισό λεπτό και μεμβρανώδες. Όταν τα έντομα είναι ακίνητα, τα μπροστινά φτερά διπλώνουν πάνω από τα πίσω, σχηματίζοντας ένα Χ. Παρουσιάζουν μεγάλη ποικιλία μορφών και μεγεθών. Ορισμένα είδη δεν έχουν φτερά. Τα πιο πολλά ετερόπτερα έχουν πλατύ και ωοειδές σώμα και μακριά πόδια. Έχουν σύνθετα μάτια, αρθρωτές κεραίες και προβοσκίδα. Τα περισσότερα είδη έχουν στο κάτω μέρος του θώρακα έναν αδένα που παράγει δύσοσμα υγρά. Τα ετερόπτερα ζουν σε ένα ευρύ φάσμα βιότοπων, στην ξηρά αλλά και στο νερό. Πολλά από τα χερσαία είδη (γεωκοριοί) συνδέονται με τα φυτά. Τρέφονται με φυτικούς ιστούς ή με θρεπτικά συστατικά των σπόρων. Άλλα είδη είναι πτωματοφάγα και ζουν μέσα στο έδαφος, σε υπόγειες στοές και φωλιές μυρμηγκιών. Μερικά είδη είναι αρπακτικά ή τρέφονται με το αίμα σπονδυλωτών ζώων. Το τσίμπημά τους είναι αρκετά επώδυνο. Τα μέλη της οικογένειας Cimicidae είναι παράσιτα στα πτηνά και στα θηλαστικά (περιλαμβανομένου του ανθρώπου). Τα υδρόβια ετερόπτερα (υδροκοριοί) είναι θηρευτές άλλων υδρόβιων οργανισμών (γυρίνοι, προνύμφες άλλων εντόμων). Υπάρχουν επίσης είδη που κολυμπούν στο νερό, αλλά ζουν στην ξηρά (αμφιβιοκοριοί). Αρκετά είδη είναι ωφέλιμα και βοηθούν στην καταπολέμηση των ζιζανίων των φυτών, όμως άλλα καταστρέφουν τις αγροτικές καλλιέργειες. Πολλά από τα παρασιτικά ετερόπτερα ευθύνονται για τη μετάδοση ασθενειών (τρυπανοσώματα). Η καταπολέμησή τους γίνεται με διάφορα χημικά εντομοκτόνα.

Κατηγορία:Ημίπτερα
Ιχνεύμων

**[[:en:Ichneumon_(genus)|Ιχνεύμων]]** είναι η κοινή ονομασία υμενόπτερων εντόμων που ανήκουν στην υπεροικογένεια Ichneumonidea. Περιλαμβάνει περίπου 80.000 είδη, από τα οποία τα περισσότερα ζουν στο Βόρειο Ημισφαίριο. Παρουσιάζουν σημαντικές διαφοροποιήσεις όσον αφορά στο σχήμα, στο μέγεθος και στους χρωματισμούς. Το σώμα τους είναι μακρόστενο και κυλινδρικό, μοιάζει με αυτό της σφήκας, αλλά είναι πιο λεπτό.

Η κοιλία τους είναι μεγάλη και κυρτή. Έχουν μεγάλες κεραίες με πολλές αρθρώσεις, καθώς και μακριά πόδια. Τα μεγαλύτερα είδη της οικογένειας, με μέγεθος περίπου 5 εκ., ζουν στη Βόρεια Αμερική. Τρέφονται με το νέκταρ των λουλουδιών. 

Τα θηλυκά αφήνουν τα αβγά τους πάνω στις κάμπιες άλλων εντόμων. Οι προνύμφες τους παρασιτούν σε αυτές τις χρυσαλλίδες μέχρι να αναπτυχθούν σε τέλεια άτομα. Πολλά από τα μέλη της οικογένειας βοηθούν στην καταπολέμηση των παρασίτων στις αγροτικές καλλιέργειες.

Κατηγορία:Υμενόπτερα
Κάστρο της Σκραπάρ

Το **Κάστρο της Σκραπάρ** (*[[αλβανικά]] : Kalaja e Skraparit*) είναι βυζαντινό κάστρο στην Αλβανία στην περιφέρεια Σκραπάρ, στα βορειοδυτικά  της πόλης Κοροβόντα.

Το κάστρο έλεγχε το δρόμο που διέσχιζε την κοιλάδα της Οσούμι. Ευρέως γνωστό ως "Κάστρο Gjenevizit". Αναφέρεται για πρώτη φορά με τις συγκρούσεις Βουλγάρων και Βυζαντινών το 1018. Το 1336 το φρούριο κατά το βυζαντινό χρονογράφο Ιωάννη Καντακουζηνό, έπεσε στα χέρια των βόρειων Αρμπερές, ντόπια φυλή, όταν προσπάθησαν να πάρουν τις πόλεις που ήταν στα χέρια των Βυζαντινών. Το Κάστρο συνέχισε να χρησιμοποιείται ακόμη και μετά την οθωμανική κατάκτηση του πρώτου αιώνα. 

## Πηγές
* Kalaja e Skraparit (Çorovodë) 

Κατηγορία:Βυζαντινά κάστρα
Κατηγορία:Κάστρα στην Αλβανία
Βούλα (αποσαφήνιση)

Η λέξη **βούλα** μπορεί να αναφέρεται στα παρακάτω:

## Οικισμοί
* Βούλα Αττικής, δήμος της Αθήνας

## Ονόματα
* Βούλα (όνομα), γυναικείο υποκοριστικό όνομα, συνήθως από το Παρασκευή (όνομα) > Παρασκευούλα > Βούλα (π.χ. Βούλα Πατουλίδου).

## Άλλες χρήσεις
* Παπική βούλα, επίσημο έγγραφο της Ρωμαιοκαθολικής εκκλησίας, που έλκει την ετυμολογική του καταγωγή στη σφραγίδα (εξ' ου και *χρυσόβουλο*) που το επισημοποιεί.
* Βούλα (τυπογραφία) (•), τυπογραφικό σύμβολο για την αρίθμηση αντικειμένων.
Blood In, Blood Out

Το **Blood In, Blood Out** είναι ο τίτλος του δέκατου στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε στις 14 Οκτωβρίου 2014 μέσω της δισκογραφικής εταιρείας "Nuclear Blast".

Αυτό είναι το πρώτο άλμπουμ των Exodus με τον Στηβ Σόουζα στο μικρόφωνο μετά το "*[[Tempo of the Damned]]*" του 2004. Επίσης, σηματοδότησε την επιστροφή του κιθαρίστα των Metallica, Κερκ Χάμμετ στο συγκρότημα, για το κομμάτι "*Salt in the Wound*", ενώ στο "*ΒΤΚ*" συμμετείχε ο τραγουδιστής των Testament, Τσακ Μπίλι.

Αυτός ήταν ο πρώτος δίσκος των Exodus, μετά το 1989, που κατάφερε να μπει στο Top-100 του Billboard, ανεβαίνοντας στο # 38 με πωλήσεις που έφθασαν τις 8.800 αντίτυπα κατά την πρώτη εβδομάδα κυκλοφορίας του. Επίσης, μπήκε στα βρετανικά τσαρτ, φθάνοντας στο # 71, ενώ ανέβηκε στο Top-40 στη Φινλανδία, τη Γερμανία, την Ελβετία και την Αυστρία.

Για την προώθηση του "*Blood In, Blood Out*", το συγκρότημα θα περιοδεύσει μαζί με τους Slayer και τους Suicidal Tendencies στις Ηνωμένες Πολιτείες, το Νοέμβριο και τον Δεκέμβριο του 2014.

## Τραγούδια
1. **Black 13** *(Holt)* - 6:21
2. **Blood In, Blood Out** *(Holt)* - 3:42
3. **Collateral Damage** *(Holt)* - 5:27
4. **Salt the Wound** *(Holt)* - 4:24
5. **Body Harvest** *(Altuw, Gibson, Souza)* - 6:28
6. **BTK** *(Holt)* - 6:56
7. **Wrapped in the Arms of Rage** *(Holt)* - 4:30
8. **My Last Nerve** *(Holt)* - 6:10
9. **Numb** *(Altus, Dukes)* - 6:13
10. **Honor Killings** *(Altus)* - 5:42
11. **Food for the Worms** *(Holt)* - 6:21

## Θέσεις τσαρτ
***Blood In, Blood Out*** *(άλμπουμ)*

***Επίσημη κυκλοφορία: [[14 Οκτωβρίου]] [[2014]]***

## Τα μέλη του συγκροτήματος
Το "*Blood In, Blood Out*" ηχογραφήθηκε από τους εξής μουσικούς:
* Στηβ Σόουζα - φωνητικά
* Γκάρι Χολτ - κιθάρα
* Λι Άλτους - κιθάρα
* Τζακ Γκίμπσον - μπάσο
* Τομ Χάντινγκ - τύμπανα

;Γκεστ συμμετοχές
* Κερκ Χάμμετ - κιθάρα
* Τσακ Μπίλι - φωνητικά

## Παραπομπές


## Πηγές
* Exodus Announce 10th Studio Album 'Blood In, Blood Out'
* Blood In, Blood Out - Exodus | Songs, Reviews, Credits, Awards | AllMusic
* Exodus - Blood In Blood Out - Encyclopaedia Metallum

Κατηγορία:Δισκογραφία των Exodus
Κατηγορία:Άλμπουμ του 2014
Γεώργιος Καβουνίδης

Ο **Γεώργιος Καβουνίδης** του Σπυρίδωνος (Κωνσταντινούπολη, 12 Δεκεμβρίου 1912 - Λονδίνο, 9 Οκτωβρίου 1984) ήταν Έλληνας δημοσιογράφος, νομικός και Γενικός Διευθυντής του Υφυπουργείου Τύπου.
## Βιογραφία
Γεννήθηκε στην Κωνσταντινούπολη (ειδικότερα στην Κίο της Προύσας). Σπούδασε Φιλολογία , Νομικές και Πολιτικές Επιστήμες στο Πανεπιστήμιο των Αθηνών. Κατά την περίοδο της χούντας υπέστη διώξεις από το καθεστώς. Προήχθη σε Γενικό Διευθυντή του Υφυπουργείου Τύπου το 1946.
Εργάστηκε στη Γενική Γραμματεία Τύπου και Πληροφοριών από το 1936 ως την απόλυσή του, το 1968 (σε εφαρμογή των Συντακτικών Πράξεων "περί εξυγιάνσεως των δημοσίων και άλλων υπηρεσιών" και αποκαταστάθηκε το 1975, οπότε και συνταξιοδοτήθηκε έχοντας συμπληρώσει 35 έτη υπηρεσίας. 

Ως δημοσιογράφος εργάστηκε στο ειδησεογραφικό πρακτορείο Ασοσιέιτεντ Πρες και στην εφημερίδα "Νιου Γιορκ Χέραλντ Τριμπιούν" ως ανταποκριτής.

Βρέθηκε νεκρός στο ξενοδοχείο "Λότομερ" του Λονδίνου, όπου είχε μεταβεί με σκοπό να επισκεφθεί καρδιολόγο. Πέθανε έπειτα από καρδιακή προσβολή που υπέστη.

Για το θάνατό του, έκανε δήλωση ο πρωθυπουργός Ανδρέας Γ. Παπανδρέου, χαρακτηρίζοντάς τον "διακεκριμένο δημόσιο λειτουργό με άψογο δημοκρατικό ήθος".

Κηδεύτηκε στην Αθήνα με δαπάνη του Δημοσίου.

## Παραπομπές


Κατηγορία:Έλληνες δημοσιογράφοι του 20ού αιώνα
Ουρόλα

Ο **Ουρόλα** (Urola) είναι ποταμός της Ισπανίας, στη Χώρα των Βάσκων και συγκεκριμένα στην επαρχία Γκιπούθκοα. Η ονομασία είναι σύνθετη βασκική λέξη από το *ur* (= ύδωρ, νερό) και *ola* (= γύρω, περιστρέφω) που αποδίδεται στους νερόμυλους των παλιότερων εποχών.

Ο Ουρόλα πηγάζει στο ανατολικό τμήμα των Κανταβρικών ορέων και συγκεκριμένα στην οροσειρά Αϊσκόρι όπου με κατεύθυνση από Ν. προς Β. και ελικοειδή ρου, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο παρά την πόλη Θουμάγια. Έχει συνολικό μήκος 55 χλμ., με μέσο όγκο εκβολής 8 κ.μ. ανά δευτερόλεπτο. Η λεκάνη απορροής του είναι περίπου 364 τ.χλμ. 
Στις όχθες του Ουρόλα έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος όπως και οι υπόλοιποι ποταμοί της επαρχίας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα τ.18ος, σελ.62

## Εξωτερικοί σύνδεσμοι
* 

Κατηγορία:Γκιπούθκοα
Κατηγορία:Ποταμοί της Χώρας των Βάσκων
King of the Dead

Το **King of the Dead** είναι το δεύτερο στούντιο άλμπουμ του αμερικανικού χέβι μέταλ συγκροτήματος Cirith Ungol, το οποίο κυκλοφόρησε τον Ιούλιο του 1984 μέσω της "Enigma Records".

Πριν τις ηχογραφήσεις του άλμπουμ, αποχώρησε από το συγκρότημα ο κιθαρίστας Γκρεγκ Λίντστρομ, ο οποίος είχε συνθέσει όλα τα τραγούδια του πρώτου τους δίσκου. Αποτέλεσμα αυτού ήταν η σύνθεση των τραγουδιών για το "*King of the Dead*" να είναι αποτέλεσμα κοινής προσπάθειας των τεσσάρων εναπομείναντων μελών των Cirith Ungol.

Το εξώφυλλο είναι δημιουργία του Μάικλ Γουίλαν και παρουσιάζει το "*The Bane of the Black Sword*" του Μάικλ Μούρκοκ.

Αυτό το άλμπουμ επανεκδόθηκε σε μορφή διπλού CD μαζί με το "*[[Frost and Fire]]*", στις 31 Ιανουαρίου 1995.

## Τραγούδια
1. **Atom Smasher** *(Baker, Fogle, Vujea, Garven)* - 4:12
2. **Black Machine** *(Baker, Fogle, Vujea, Garven)* - 4:16
3. **Master of the Pit** *(Baker, Fogle, Vujea, Garven)* - 7:09
4. **King of the Dead** *(Baker, Fogle, Vujea, Garven)* - 6:49
5. **Death of the Sun** *(Baker, Fogle, Vujea, Garven)* - 3:54
6. **Finger of Scorn** *(Lindstrom)* - 8:34
7. **Toccata in Dm** *(Bach)* - 4:37
8. **Cirith Ungol** *(Baker, Fogle, Vujea, Garven)* - 6:24

### Μπόνους κομμάτι στην επανέκδοση
9. **Last Laugh (Live)** *(Baker, Fogle, Vujea, Garven)* - 4:22

## Τα μέλη των Cirith Ungol
Το **King of the Dead** ηχογραφήθηκε από τους εξής μουσικούς:

* **Τιμ Μπέικερ** - *[[Φωνητική|φωνητικά]]*
* **Τζέρι Φογκλ** - *[[κιθάρα]]*
* **Μάικλ Βουτζία** - *[[μπάσο]]*
* **Ρόμπερτ Γκάρβεν** - *[[τύμπανα]]*

## Πηγές
* King of the Dead - Cirith Ungol | Songs, Reviews, Credits, Awards | AllMusic
* Cirith Ungol - King of the Dead - Encyclopaedia Metallum: The Metal Archives
* Cirith Ungol “King of the Dead” | Metal Blade Records

Κατηγορία:Δισκογραφία των Cirith Ungol
Κατηγορία:Άλμπουμ του 1984